|  |  |
| --- | --- |
|  | Tórshavn, hin 27. januar 2020Málnr.: 19/01106-12Tykkara málnr.:  |

Viðvíkjandi: Tulkatænasta - útbjóðing

Heilsufrøðiliga starvsstovan hevur tørv á tulki, ið kann veita okkum tænastur tá umræður okkara myndugleikasamskifti við russiskar myndugleikar, t.e. Rosselkhoznadzor.

**Uppgávur.**

Umseting

1. Umseta skrivligt tilfar úr russiskum til føroyskt (ella danskt).
2. Umseta skrivligt tilfar úr føroyskum, donskum og enskum til russiskt.

Í tilboðnum skal kostnaður fyri umseting av hvørji síðu upplýsast.

Tulking

Í sambandi við vitjanir hjá russiskum myndugleikum í Føroyum (eru her 3. hvørt ár ella haráleið), er tørvur á, at tú er okkara tulkur, og kann umseta munnligt samskifti úr føroyskum til russiskt og úr russiskum til føroyskt ella danskt.

Somuleiðis, í sambandi við fundir í Russlandi, er tørvur á at tú ert við. Vanliga er talan um ein túr um árið.

Í tilboðnum skal kostnaður fyri luttøku upplýsast, sum er uppgjørt fyri hvønn dag. Útreiðslur til ferðing og uppihald betalur Heilsufrøðiliga starvsstovan.

**Tín støða.**

Útbúgving, málsligar royndir, hvussu møguleikararnir eru fyri at veita okkum tænastur eftir okkara tørvi og aðrar viðkomandi royndir skulu upplýsast í sambandi við títt tilboð.

**Væl av veitara.**

Við vali av veitara verður mett soleiðis:

* Prísur: 50 %
* Fakligur førleiki 30 %
* Fleksibilitetur, tvs. fyri nær tú kann arbeiða fyri okkum 20 %

**Annað.**

Vart verður gjørt við, at viðkomandi, sum Heilsufrøðiliga starvsstovan ger avtalu við um tulkatænastu, verður fevndur av tagnarskyldu eftir § 152 a í revsilógini.

**Tilboð.**

Tilboð um at veita okkum hesa tænastu, skal verða okkum í hendi mikudagin 5 februar 2020 kl. 12.00

Spurningar hesum viðvíkjandi, kunnu fáast frá Bárði Enni, stjóra á telefon 55 64 00.